**SZAKMAI BESZÁMOLÓ** a TOP 5.3.1-16-GM1-2017-00008 projekt

2019.04.01-2019-06-30. (2.negyedév) időszakban megvalósult programokról

**VÁSÁROSFALU** településen

Ennek az időszaknak a fő tevékenysége két részre osztható:

Egyrészt kutattuk településünk történeti, építészeti és népi kulturális értékeit a helyi múzeum tulajdonosa, a Linkó Faluház vezetője, a helyi könyvtár vezetője és a civil szervezetek bevonásával. A munka megkezdése előtt *helyi nyilvánossági fórumot* szerveztünk, amelyen megbeszéltük a munka folyamatát, kiosztottuk a feladatokat és megbeszéltük a júniusi rendezvény forgatókönyvét. A gyűjtőmunka során nagy segítségünkre voltak a faluban élő idősebb emberek, akik sok érdekes dolgot meséltek. Felkerestük azokat az embereket is, akik már nem járnak közösségbe „nagy öregeket”, de sokat tudnak a faluról. Megtudtuk, hogy hogyan dolgoztak, egyes tevékenységekhez milyen eszközöket használtak és olyan kifejezéseket is hallottunk, amelyeket már napjainkban nem hallani. Külön érdekesség volt, amikor elmondták, hogyan teltek a hétköznapjaik és az ünnepnapjaik. A legfiatalabbak megmosolyogták az udvarlási, házasságkötési szokásaikat. Megtudtuk, hogy miért terjedt el falun a gádoros háztípus, melyek voltak ennek az építkezésnek az előnyei. Érdekes volt hallgatni, hogy a házak díszítése, ablakainak nagysága is bizonyos kategóriákat jelentett (kisparaszti lakóház, középparaszti lakóház, nagyparaszti lakóház). Ezeket a gyűjtött tapasztalatokat összegeztük és több baráti beszélgetés során elemeztük. A több csoportos megbeszélést egy közösségi beszélgetés követte a LINKÓ Faluházban, ahova minden érdeklődőt meghívtunk. A rendezvény címe: ***„Hogyan éltek, szórakoztak nagyszüleink, dédszüleink?”*** Ide eljött néhány idős ember is, de valójában azok számoltak be a tapasztalatokról, akik a gyűjtőmunkát végezték. Közben is sok érdekes dolog hangzott el. Felmerült a „pajtaszínház” létjogosultságának gondolata, a régi népi játékok használata a közösségi rendezvényeken és a népi építészeti elemek megtartásának kívánalma a felújított lakóházakon.

A tevékenység másik vonulata a közösségi együttműködést dinamizáló és fenntartó közösségi akciók, tevékenységek, események, programok, folyamatok megvalósítása. Ezen időszak alatt is megtartottuk szokásos rendezvényeinket a májusfa állítást és annak kiszedésének az ünnepét, a húsvéti locsolási szokásokat és a helyi búcsút. Különös figyelmet fordítottunk köztereink rendbetételére és szerveztünk egy közösségi munkát. A munka megkezdése előtt egy *részvételi fórumot* tartottunk a civilek bevonásával, ahol megszerveztük a közösségi munkát. A ***„Legyen szép a közösségi terünk”*** elnevezésű akciónk eredményeként megszépültek a köztereink, sor került az elhanyagolt járdák melletti területek gyomtalanítására is. Ennek a tevékenységnek az esztétikai élményen túl volt egy óriási közösségépítő szerepe is. A munka befejezése után a falugondnok egy bográcsos ételt készített, amelyet közösen fogyasztottak el a munkában részt vevők. Az étel elfogyasztása után, meg még nagyon sokáig beszélgettek a közösségi munkában részvevők.